《秋蛩》
清代·洪榜

秋声万种在风前，听到寒蛩倍惘然。野舫正添三尺水，夜堂初种七条弦。

月残东壁难成咏，雨暗西窗未稳眠。输与鄱阳姜白石，独吟愁赋寄遥天。

作者简介：清安徽歙县人，字汝登，一字初堂。高宗乾隆三十三年举人，授内阁中书。潜心经学，与戴震善，服膺其学，为之作《行状》，卒年三十五。有《四声均和表》、《初堂遗稿》等。